Sowjetische Militäradministration in Deutschland

Sowjetische Militäradministration in Deutschland forkortet SMAD, (tysk for Den sovjetiske militæradministrasjon i Tyskland) var den høyeste myndighet i den sovjetiske okkupasjonssonen av Tyskland, etter andre verdenskrig. 

SMAD konstituerte seg 9. juni 1945, og ble først oppløst 10. oktober 1949, da regjeringsmakten formelt ble overført til DDRs regjering. Sovjetunionen fortsatte imidlertid å være den bestemmende politiske makt i DDR.

SMAD ble samtidig avløst av Den sovjetiske kontrollkommisjon i Tyskland (Sowjetische Kontrollkommission in Deutschland (SKK)). SKK skulle sørge for at avtalen inngått under Potsdamkonferansen ble overholdt. 

Den første leder av SMAD var marskalk Georgij Zjukov. Han ble i 1946 etterfulgt av Vasilij Sokolovskij og i 1949 av Vasilij Tsjujkov.

 Referanser 

Kategori:Tysklands historie (1945–1990)
Kategori:Tyske regjeringer
Kategori:Sovjetunionens historie
Kategori:DDR
Kategori:Etableringer i 1945
Kategori:Opphør i 1949